|  |  |
| --- | --- |
|   ***Znak Cerklje*** |  ***OBČINA CERKLJE*** ***NA GORENJSKEM*** |
|  |
| *Trg Davorina Jenka 13, 4207 Cerklje* |
| *e-mail:obcinacerklje@siol.net* |
| *🖮 04/28 15 820 🕿 04/ 28 15 800* |

Številka: 032-04/2014-388

Datum: 7. 12. 2017

**OBČINSKI SVET**

**OBČINE CERKLJE na Gorenjskem**

|  |  |
| --- | --- |
| ZADEVA: | **NAČRT RAVNANJA S PREMIČNIM PREMOŽENJEM OBČINE CERKLJE NA GORENJSKEM ZA LETO 2018 – predlog** |
| PRAVNA PODLAGA: | Zakon o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 – ZDU-1G, 50/14, 90/14 – ZDU-1I, 14/15 – ZUUJFO in 76/15), Uredba o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16) in Statuta Občine Cerklje na Gorenjskem (Uradni vestnik Občine Cerklje na Gorenjskem, št. 7/2016).  |
| PREDLAGATELJ: | Župan, g. Franc Čebulj |
| PRIPRAVILA: | Špela Petrič, mag. prav., Višja svetovalka za pravne zadeve |
| NAMEN: | Sprejem načrta pomeni pravno podlago za ravnanje s stvarnim premoženjem Občine Cerklje na Gorenjskem |

**OBRAZLOŽITEV**

13. člen Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 – ZDU-1G, 50/14, 90/14 – ZDU-1I, 14/15 – ZUUJFO in 76/15 – v nadaljevanju tudi kot zakon) in 12. člen Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16 – v nadaljevanju tudi kot uredba) določata, da načrt ravnanja s premičnim premoženjem vsebuje načrt pridobivanja premičnega premoženja v posamični vrednosti nad 10.000,00 evrov in načrt razpolaganja s premičnim premoženjem v posamični vrednosti nad 10.000,00 evrov.

Načrt ravnanja s premičnim premoženjem v posamični vrednosti nad 10.000,00 evrov sprejme svet samoupravne lokalne skupnosti na predlog organa, pristojnega za izvrševanje proračuna samoupravne lokalne skupnosti.

Načrt pridobivanja premičnega premoženja zajema podatke o:

- vrsti premičnega premoženja pri čemer se ta razvrsti na motorna vozila, informacijsko opremo in drugo premično premoženje,

- količini premičnega premoženja izraženi v številu posameznih premičnin ter

- planiranih sredstvih v proračunu, izraženih v tisočih za leto na katero se nanaša na načrt pridobivanja.

Načrt razpolaganja s premičnim premoženjem zajema podatke o:

- vrsti premičnega premoženja pri čemer se ta razvrsti na motorna vozila, informacijsko opremo in drugo premično premoženje;

- količini premičnega premoženja izraženi v številu posameznih premičnin ter

- orientacijski vrednosti, izraženi v tisočih določeni v skladu s tretjim odstavkom 19. člena uredbe.

V letu 2018 se planira nakup motornega vozila. Motorno vozilo se bo nabavilo do razpoložljivih sredstev na proračunski postavki 0637 konto 420101. Sredstva so se v primerjavi z osnutkom Načrta ravnanja s premičnim premoženjem za leto 2018 povečala iz 17.000,00 EUR na 25.000,00 EUR.

Skladno z Zakonom o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 – ZDU-1G, 50/14, 90/14 – ZDU-1I, 14/15 – ZUUJFO in 76/15) in Uredbo o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16) je načrt ravnanja s premičnim premoženjem v posamični vrednosti nad 10.000,00 evrov za leto 2018 sestavljen le iz načrta pridobivanja premičnega premoženja.

Občinskemu svetu Občine Cerklje na Gorenjskem predlagamo, da sprejme naslednji

**SKLEP:**

**Občinski svet Občine Cerklje na Gorenjskem sprejme predlog Načrta ravnanja s premičnim premoženjem Občine Cerklje na Gorenjskem za leto 2018, v predloženem besedilu.**

 Občina Cerklje na Gorenjskem

 ŽUPAN

 FRANC ČEBULJ

Priloga:

* Načrt ravnanja s premičnim premoženjem Občine Cerklje na Gorenjskem za leto 2018 - predlog